text: Verið góð við hvør annan, og lúgvið minni
  There is a time, there is a place
text: #000001
text: Well, so kemur enn ein gomul rokklegenda hendan vegin. Toto sangarin Bobby Kimball kemur við sínum bólki til Føroyar at spæla Toto løg, og ja, eg havi skaffa mær atgongumerki til konsertina í Ítróttarhøllini á Hálsi leygardagin 23. februar, og ja, eg gleði meg, tí neyvan er nakað útlendskt orkestur meira føroyskt enn Toto.
text: #000005
text: Sum ungur í 80’unum havi eg uppliva eitt útvarp á tremur við Toto, og nógv dansihølir fylt við fólki, ið flippaðu út til okkurt Toto lag, ella til onkran av teimum nógvu føroysku bólkunum, ið royndu at ljóða sum Toto. Og ja, so havi eg verið tvangsinnlagdur til at hoyra hansara Toto plátur upp gjøgnum gólvi, tá beiggi ballaðist í kamarinum undir mínum.
text: #000006
text: Stutt sagt var Toto ein stórur partur av mínum barndómi og ungdómsárum. Tá Toto seinast var í Føroyum miðskeiðis í 90’unum, búði eg í Danmark. So eg upplivdi ikki konsertina, men eg havi skilt at hon var fantastiska góð.
text: #000007
text: Tá var tað var so ikki við upprunasangaranum, Bobby Kimball, ið vit kenna frá størstu hittunum, og sum hevur staðið á odda fyri bólkinum í 18 ár tilsamans.
text: #000008
text: So tí verður spennandi at uppliva hann her í Føroyum. Gott nokk hevur hann ikki Toto við sær, men løgini vera Toto løg, og sum skilst á fyrireikarunum, og tí sum eg havi lisið meg fra, til á Wikipedia, so er talan um stinkandi feitar tónleikarar, so tað skuldi blivið rættiliga feitt.
text: #000009
text: Kimball sjálvur hevur eina óluksáliga góða rødd, sum man t.d. sær á hesari Toto konsertini frá 2007. So er at vóna, at hann kemur til Føroyar í líka góðum formi, so eg og tit onnur við einari lítlari kenning og í góðum lag, kann skrála við til Hold The Line og Africa og annað úr lagaskjáttini hjá so føroyska superbólkinum Toto.
text: #000010
text: Eg má siga, at hetta er ein framúrskarandi konsert, og í og við, at hon er frá bert seks árum síðan, so vóni eg, at formurin kann vera á leið líka góður.
text: #000011